**Pápakörnyéki Önkormányzatok Feladatellátó Társulás**

**8541 Takácsi, Petőfi u. 1.**

**Feladatellátó Társulás**

**Tag Önkormányzatok**

**polgármesterei**

**részére**

**Székhelyükön**

**Tisztelet Polgármester Asszony/Úr!**

Mellékelten megküldöm a Pápakörnyéki Önkormányzatok Feladatellátó Társulás Társulási Megállapodás módosítása kapcsán a Társulási Tanács részére benyújtott előterjesztést, a módosítást, valamint a Társulási Megállapodást egységes szerkezetben.

Kérem, hogy azt a Képviselő-testület soron következő ülésére az alábbi határozati javaslattal szíveskedjék azt előterjeszteni.

**….Község Önkormányzat Képviselő-testülete**

**/2014. (….) határozata**

…..Község Önkormányzatának Képviselő-testülete a Pápakörnyéki Önkormányzatok Feladatellátó Társulás társulási megállapodás módosítását és annak egységes szerkezetét – az előterjesztés 1. és 2. mellékletében foglaltaknak megfelelően – jóváhagyja

A társulási megállapodás módosítása az azt utolsóként elfogadó képviselő-testület határozatának meghozatala napján, a társulási megállapodás 2/a. melléklet 1. pontja, 2/b. melléklet, 2/e. melléklet vonatkozásában 2015. január 1-én lép hatályba.

Határidő: Folyamatos

Felelős: Polgármester

Ugyancsak megküldöm a Társulási Tanács 2014. szeptember 25-i ülésén elfogadott 14/2014. (IX. 25.) határozatát, ami a Társulás által fenntartott szociális ellátások intézményi térítési díj megállapítására vonatkozózik az alábbiak szerint:

**Pápakörnyéki Önkormányzatok Feladatellátó Társulás**

**Társulási Tanács**

**14/2014. (IX. 25.) határozata**

1. A Pápakörnyéki Önkormányzatok Feladatellátó Társulás Társulási Tanácsa a személyes gondoskodást nyújtó ellátásokról, a fizetendő térítési díjakról szóló rendelet tervezetét (határozat 1. melléklete) az előterjesztés szerint jóváhagyja.

2. A Társulási Tanács felkéri a munkaszervezeti feladatokat ellátó jegyzőt, hogy a rendeletmódosítás tervezetét, a társulásban részt vevő önkormányzatok részére a hozzájárulásuk megkérése végett küldje meg, azt követően gondoskodjon a rendelet megalkotása végett Takácsi Község Önkormányzata részére történő előterjesztéséről.

3. A Társulási Tanács felkéri a Pápakörnyéki Önkormányzatok Feladatellátó Intézmény vezetőjét, hogy a gondozásban részesülők értesítéséről gondoskodjon.

4. A térítési díj összege Gic Község Önkormányzat illetékességi területén 2014. február 1-től lép hatályba.

Határidő: azonnal

Felelős: Elnök

**1. melléklet**

**Takácsi Község Önkormányzat Képviselő-testülete**

**/2014. (…) önkormányzati rendelete**

**a Pápakörnyéki Önkormányzatok Feladatellátó Társulása**

**által fenntartott szociális ellátások intézményi térítési díjáról**

Takácsi Község Önkormányzat Képviselő–testülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontja 92/B. § (1) bekezdés a) pontjába kapott felhatalmazás alapján az Alaptörvény 32. Cikk (1) bekezdés a) pontjában, és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva, a társulásban részt vevő önkormányzatok véleményének a kikérésével a következőket rendeli el:

1. § (1) Takácsi Község Önkormányzat Képviselő-testülete a Pápakörnyéki Önkormányzatok Feladatellátó Társulás fenntartásában működő Pápakörnyéki Önkormányzatok Feladatellátó Intézményben a szolgáltatási önköltség és a központi költségvetésről szóló törvényben biztosított támogatás egy főre jutó összegének különbözeteként számított intézményi térítési díjat az alábbiak szerint állapítja meg.

(2) Házi segítségnyújtás:

a) önköltség: 983 Ft/óra

b) normatíva: 723 Ft/óra

c) önköltség normatíva különbözete: 260 Ft/óra

d) intézményi térítési díj: 260 Ft/óra

(3) Házi segítségnyújtás Gic Község Önkormányzat illetékességi területén:

a) önköltség: 983 Ft/óra

b) normatíva: 723 Ft/óra

c) önköltség normatíva különbözete: 260 Ft/óra

d) önkormányzati támogatás: 130 Ft/óra

d) intézményi térítési díj: 130 Ft/óra

2.§ (1) E rendelet kihirdetését követő nap lép hatályba.

(2) A rendelet 1. § (3) bekezdésének rendelkezéseit 2014. február 1-től kell alkalmazni.

Kunszt Szabolcs Pfilfné Bagics Judit

polgármester jegyző

A Társulási Tanács által jóváhagyott intézményi térítési díjról a Társulási Megállapodás szerint Takácsi Község Önkormányzat Képviselő-testülete alkot rendeletet.

A jogalkotásról szóló 2010. évi CXXX. törvény 5. § (1a) bekezdése alapján

„Ha a felhatalmazás jogosultja a helyi önkormányzat képviselő-testülete, társulás esetén - ha a társulási megállapodásban meghatározott feladat- és hatáskör a felhatalmazás tárgyának szabályozására kiterjed - az önkormányzati rendelet megalkotására a társulási megállapodásban kijelölt vagy ennek hiányában a társulás székhelye szerinti helyi önkormányzat képviselő-testülete jogosult. A rendelet megalkotásához a társulásban résztvevő helyi önkormányzat képviselőtestületének hozzájárulása szükséges.”

Fentiek alapján a rendelet megalkotása előtt szükséges a társulásban résztvevő önkormányok képviselő-testületeinek a véleményét kikérni az intézményi térítési díj megállapítása kapcsán.

Az ismertetett jogszabályi kötelezettség alapján kérem, szíveskedjék az alábbi határozati javaslatot a Képviselő-testület elé terjeszteni.

**….Község Önkormányzat Képviselő-testülete**

**/2014. (…..) határozata**

….Község Önkormányzatának Képviselő-testülete a Pápakörnyéki Önkormányzatok Feladatellátó Társulás Társulási Tanácsa 14/2014. (IX. 25.) határozatával jóváhagyott intézményi térítési díj önkormányzati rendeletben történő megállapításával egyetért.

Határidő: Folyamatos

Felelős: Polgármester

Vaszar, 2014. október 22.

**Üdvözlettel:**

**Varga Péter**

**polgármester**